b"\n_START_ARTICLE_\nRichard Greenblatt\n_START_SECTION_\nAspectes biogr\xc3\xa0fics\n_START_PARAGRAPH_\nRichard Greenblatt va n\xc3\xa9ixer el 25 de desembre de 1944, a Portland, Oregon. La seva fam\xc3\xadlia es va mudar a Filad\xc3\xa8lfia (Pennsilv\xc3\xa0nia) quan era un nen. M\xc3\xa9s tard, es van traslladar altre cop a causa del divorci dels seus pares: ell, la seva germana i la seva mare van anar a viure a Columbia, Missouri. Era per\xc3\xb2, un nen intel\xc2\xb7ligent i ja des de petit jugava als escacs i feia funcionar dispositius el\xc3\xa8ctrics amb gran facilitat. Era a m\xc3\xa9s, un geni de les matem\xc3\xa0tiques.\n_START_SECTION_\nAportacions a la tecnologia\n_START_PARAGRAPH_\nAl MIT va desenvolupar el PDP-6 un model de computadora, i tamb\xc3\xa9 va implementar en Maclisp, un dialecte del llenguatge de programaci\xc3\xb3 Lisp, dels m\xc3\xa9s antics d\xe2\x80\x99alt nivell que encara s\xe2\x80\x99usen avui en dia, que es caracteritza per l\xe2\x80\x99\xc3\xbas dels par\xc3\xa8ntesis._NEWLINE_I amb tot, Greenblatt va escriure un programa que permetia a un ordinador jugar als escacs de manera \xc3\xb2ptima contra un home: neix doncs el 1967, el joc escacs per ordinador, el MacHack (Corte de Mac). Va ser el primer programa capa\xc3\xa7 de jugar contra una persona i guanyar-la, \xc3\xa9s a dir, que estava condicionada per al torneig contra humans. Jugar a escacs contra un ordinador el 1967 va ser un pas enorme de cara la l\xe2\x80\x99evoluci\xc3\xb3 de la Intel\xc2\xb7lig\xc3\xa8ncia Artificial en contra del que pensava el fil\xc3\xb2sof Hubert Dreyfus que va criticar la inform\xc3\xa0tica i no creia que els ordinadors fossin capa\xc3\xa7os de jugar als escacs a un nivell elevat. _NEWLINE_Al MIT tamb\xc3\xa9 va treballar amb Tom Knight i Stewart Nelson per a desenvolupar l'Incompatible Timesharing System en qu\xc3\xa8 desenvolupaven un sistema de temps compartit que permetia als usuaris utilitzar diversos programes a la vegada. Amb Tom Knight va fabricar tamb\xc3\xa9, la Lisp Manchine, una computadora d\xe2\x80\x99\xc3\xbas general destinada a treballar amb programes escrits amb llenguatge Lisp. Se\xe2\x80\x99n van construir molt poques (unes 7000 al 1988), per\xc3\xb2 moltes tecnologies actuals, com les impressores l\xc3\xa0ser, estan desenvolupades de l\xe2\x80\x99original Lisp Machine. M\xc3\xa9s endavant va fundar la Lisp Machines, Inc. Per distribuir les Lisp Machines en conson\xc3\xa0ncia amb l'ideal de la comunitat hacker."